EFORL แค่ทางเสือผ่าน
อาจารย์ขอเรียนตามตรงว่า ไม่ได้มองหุ้น EFORL มาตั้งแต่ปี 58 เพราะเมื่อดูถึงเนื้อในการทำธุรกิจบอกได้ทันทีว่า เป็นธุรกิจที่ค่อนข้างน่าสนใจ แต่เมื่อกลุ่มผู้บริหารหันมาเล่นกับวิศกรรมทางการเงิน เพื่อทำตัวเลขให้ดูดีขึ้นในเวลาอันสั้น จึงกลายเป็นหุ้นที่อันตรายในทันที
13 ก.พ. 2559

สภาแมงเม่า: ดร.สมชาย
 
คุณสมัย จาก อ.เมือง จ.เชียงใหม่ เล่าถึงสถานการณ์ของหุ้น EFORL หรือบริษัท อี ฟอร์ แอล เอม จำกัด (มหาชน) ตั้งแต่ต้นปี 58 ถึงต้นปี 59 เป็นสถานการณ์ที่ไม่ค่อยจะสู้ดีสักเท่าไหร่ ราคาหุ้นเอาแต่มุดหัวลงลูกเดียว แม้บางครั้งหุ้นจะถีบตัวขึ้นได้ แต่สุดท้ายก็อ่อนตัวลงไปทำจุดต่ำสุดใหม่ของปีเป็นประจำ จึงอยากให้อาจารย์ช่วยอธิบายว่า เกิดอะไรขึ้นกับหุ้นตัวนี้
 
อาจารย์ขอเรียนตามตรงว่า ไม่ได้มองหุ้น EFORL หรือ บริษัท อี ฟอร์ แอล เอม จำกัด (มหาชน) มาตั้งแต่ปี 58 เพราะเมื่อดูถึงเนื้อในการทำธุรกิจบอกได้ทันทีว่า เป็นธุรกิจที่ค่อนข้างน่าสนใจ แต่เมื่อกลุ่มผู้บริหารหันมาเล่นกับวิศกรรมทางการเงิน เพื่อทำตัวเลขให้ดูดีขึ้นในเวลาอันสั้น จึงกลายเป็นหุ้นที่อันตรายในทันที
เนื่องจากมีผู้รู้หลายท่านออกมาแสดงความคิดเห็นเกี่ยวกับเรื่องการโยกสินทรัพย์ไปมา มันทำให้ภาพของตัวบริษัทหันมาเล่นเกมการเงินมากกว่าเกมธุรกิจ ซึ่งเป็นภาพสะท้อนที่ทำให้รู้ว่า คนที่เข้ามาลงทุนในหุ้นตัวนี้ต้องเป็นประเภทกล้าได้กล้าเสีย
ฉะนั้นการที่หุ้นทิ้งตัวลงแรงตั้งแต่ต้นปี 58 และจนป่านนี้ยังพลิกตัวกลับขึ้นมาไม่ได้ ย่อมสะท้อนให้เห็นว่า ที่ผ่านมาราคาหุ้น EFORL มีลักษณะโอเว่อร์แวลู จึงถูกเทขายอย่างหนักหน่วง และดูเหมือนว่า ราคาหุ้นที่บริเวณ 0.50-0.70 บาทจะเป็นระดับราคาที่สามารถย่อมรับได้
สาเหตุที่เป็นเช่นนั้นมาจากงบการเงินด้านล่างไม่ได้แสดงความแข็งแกร่งให้เห็นเลย และเมื่อมองดู ค่า P/E ที่ระดับ 30 เท่า ได้ราคาหุ้นที่ระดับ 0.70 บาท ย่อมทำให้อาจารย์เบนหน้าหนีหุ้นตัวนี้ เพื่อหันไปหาหุ้นที่มีอัพไซด์ที่สูงกว่า และมีเรื่องราวที่น่าสนใจกว่าเป็นการทดแทนครับ
 
(หน่วย: ล้านบาท)
 
ทั้งนี้ทั้งนั้น อาจารย์ไม่ได้จงเกลียดจงชังหุ้นตัวนี้ แต่มองว่า แพทเทิร์นของหุ้นตัวนี้เหมาะสำหรับคนที่นิยมความผาดโผนมากกว่า และเผอิญสไตล์การลงทุนของอาจารย์เป็นแบบระยะกลางถึงยาว จึงไม่ขอฝากความหวังไว้ที่หุ้นร้อนอย่าง EFORL เป็นอันขาด
สุดท้ายขึ้นอยู่กับนักลงทุนมองหุ้น EFORL ในมุมไหน?
…
 

กราฟประกอบคอลัมน์ Aspen, ราคาปิด ณ วันที่ 12 ก.พ.59